Dicksoniaceaefamilien

Dicksoniaceae er en familie av små, tre-liknende bregner innen ordenen Cyatheales og inneholder foreløpig minst tre nålevende slekter og en rekke utdødde. Artene vokser i tropene hovedsakelig på den sørlige halvkule, helt sør til New Zealand.
Bladene er karakteristisk svært store og flikete; bladplatene er gjerne 1–4 meter lange. Samtidig er artene noen av de laveste blant de såkalte «trebregnene». Stengelen er en enkeltstående «trestamme», særlig his slekten Dicksonia, og alle slektenes arter har betydelig hårdekke.
Familien er trolig monofyletisk. De er beslektet med Cyatheaceae, men antas å være enda mer primitive, med røtter i alle fall tilbake til jura og kritt.
Dicksonia har 20–25 arter i tropisk Asia, Stillehavet og Australia, med noen få arter også i Latin-Amerika. Flere av artene dyrkes som stue- eller hageplanter.
Lophosoria er svært lik og beslektet med Cyathea i Cyatheaceae-familien, og noen av artene er også synonyme med Alsophila-arter i denne familien. Tidligere ble disse artene kategorisert som en egen familie, Lophosoriaceae.
Calochlaena er kanskje synonym med, eller en del av, slekten Culcita, men sporene skiller seg klart fra hverandre mellom disse to slektene. Bregnene vokser bare i Sørøst-Asia, Stillehavet (Melanesia, Malesia, Polynesia) og Australia. Slekten har i alt 5–6 arter.  Røttene (rizomene) er krypende, og bladene blir inntil 1,5 meter lange og hårdekte. Det har blitt funnet fossiler i Australia fra kritt (65–100 mill. år) og tidlig tertiær (1,8-65 mill. år).
For en mer omfattende taksonomi, se: Bregner


== Slekter og arter ==
Calochlaena, 1922, 5–6 arter
Calochlaena coniifolia = syn. Culcita coniifolia
Calochlaena dubia (Australia)
Calochlaena javanica (Indonesia)
Calochlaena novae-guineae (Ny-Guinea)
Calochlaena straminea (Taiwan, Sørøst-Asia, Ny-Guinea, Stillehavet)
Calochlaena villosa (Ny-Guinea, Australia)
Dicksonia, 20–25 arter
Dicksonia antarctica eller «Soft Tree Fern (Australia)
Dicksonia arborescens (St. Helena)
Dicksonia archboldii (Ny-Guinea)
Dicksonia baudouini, (Ny-Caledonia)
Dicksonia berteriana, (Juan Fernández-øyene)
Dicksonia blumei (Indonesia, Filippinene)
Dicksonia brackenridgei (Fiji, Samoa)
Dicksonia externa (Juan Fernández-øyene)
Dicksonia fibrosa eller «Woolly Tree Fern» (New Zealand)
Dicksonia grandis (Ny-Guinea)
Dicksonia herbertii (Queensland)
Dicksonia hieronymi (Ny-Guinea)
Dicksonia lanata (New Zealand)
Dicksonia lanigera (Ny-Guinea)
Dicksonia mollis (Indonesia)
Dicksonia sciurus (Ny-Guinea)
Dicksonia sellowiana (Latin-Amerika fra Mexico til Bolivia og Uruguay)
Dicksonia squarrosa eller «New Zealand Tree Fern (New Zealand)
Dicksonia steubelii (nordlige Peru)
Dicksonia thyrsopteroides (Ny-Caledonia)
Dicksonia youngiae eller «Bristly Tree Fern» (Australia)Lophosoriaceae

Lophosoria, 2–4 arter
Lophosoria contracta
Lophosoria cupulata
Lophosoria quadripinnata = syn. Cyathea discolor = syn. Polypodium quadripinnatum (Latin-Amerika nord til Mexico og Cuba)
Lophosoria pruinata = syn. Alsophila pruinata (Latin-Amerika)


== Eksterne lenker ==
(en) Dicksoniaceae i Encyclopedia of Life 
(en) Dicksoniaceae i Global Biodiversity Information Facility 
(no) Dicksoniaceae hos Artsdatabanken 
(en) Dicksoniaceae hos Fossilworks 
(en) Dicksoniaceae hos ITIS 
(en) Dicksoniaceae hos NCBI 
(en) Dicksoniaceae hos Tropicos 
(en) Kategori:Dicksoniaceae – bilder, video eller lyd på Wikimedia Commons 
Dicksoniaceae – detaljert informasjon på Wikispecies 
A.R. Smith, K. M. Pryer, E. Schuettpelz, P. Korall, H. Schneider, P.G. Wolf: A classification for extant ferns. i Taxon, 55 (3), 2006, side 705–731. PDF; 424 KB
Liste over Dicksonia-arter i Amerika.